《都中将赴横水留别蔡朝干陈和宾》
明代·梁以壮

晨夕欣相好，王畿旅舍情。二年同一食，四月我先行。

南顶谁重玩，东樵可再盟。独仍归未得，只是近羊城。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。